ഇനി പഞ്ചായത്ത് ഓഫീസില് കയറിയിറങ്ങേണ്ട, സേവനങ്ങള്ക്കിനി സിറ്റിസണ് പോര്ട്ടല്, സര്ക്കാര് പദ്ധതി ഇങ്ങനെ തിരുവനന്തപുരം: ഗ്രാമപഞ്ചായത്തുകളിലെ ഭരണനിര്വഹണ നടപടികളും സേവനങ്ങളും ഇനി മുതല് കൂടുതല് സുതാര്യവും സുഗമവും ആകുന്നു. നൂറുദിന പരിപാടിയിലെ സുപ്രധാന ലക്ഷ്യമായ സിറ്റിസണ് പോര്ട്ടല് https:citizen.lsgkerala.gov.in യാഥാര്ത്ഥ്യമായിരിക്കുന്നു. ഇതോടെ ജനങ്ങളുടെ വിരല്ത്തുമ്ബില് വിവരങ്ങള് ലഭ്യമാകും. പഞ്ചായത്ത് വകുപ്പിന്റെ സഹകരണത്തോടെ ഇന്ഫര്മേഷന് കേരള മിഷനാണ് സംയോജിത പ്രാദേശിക ഭരണ മാനേജ്മെന്റ് സമ്ബ്രദായത്തിന്റെ ഐ.എല്.ജി.എം.എസ് ഭാഗമായി പോര്ട്ടല് തയ്യാറാക്കിയത്. എല്ലാ സര്ട്ടിഫിക്കറ്റുകളും സമയബന്ധിതമായി ഓണ്ലൈനില് ലഭിക്കാനുള്ള ക്രമീകരണം ഒരുക്കുകയെന്നത് സര്ക്കാരിന്റെ പ്രഖ്യാപിത ലക്ഷ്യമാണ്. ഈ ലക്ഷ്യത്തിലേയ്ക്കുള്ള പ്രധാന ചുവടുവയ്പാണ് സിറ്റിസണ് പോര്ട്ടല്. കേരളത്തിലെ 153 ഗ്രാമപഞ്ചായത്തുകളില് ഐ.എല്.ജി.എം.എസ് നിലവിലുണ്ട്. രണ്ടാംഘട്ടമായി 150 ഗ്രാമപഞ്ചായത്തുകളില് ഐ.എല്.ജി.എം.എസ് വിന്യസിക്കാനുള്ള പ്രവര്ത്തനങ്ങള് നടന്നു വരികയാണ്. അതുകൂടി പൂര്ത്തിയാകുന്നതോടെ ഗ്രാമപഞ്ചായത്തുകളുടെ പ്രവര്ത്തനങ്ങള് കൂടുതല് കാര്യക്ഷമവും ജനകീയവുമാക്കാന് സാധിക്കും.